text: Trupulleikar við blámusoppi kunnu ikki altíð loysast sum eitt byggimál burturav!
text: #000001
text: Seinastu tíðina hevur regluliga verið at frætt um bygningar sum hava trupulleikar av blámusoppi, og tað vísir seg, at fólk eru ikki heilt álvulig við fyribrigdið. Flestu halda seg vita, at blámusoppur er nakað sum fólk gerast sjúk av. Vanliga fatanin er helst, at er ein bygningur fongdur við blámusoppi, so er at sleppa sær úr bygninginum sum skjótast.
text: #000002
text: Tað kann vera skilagott. Havast skal tó í huga, at
text: #000003
text: blámusoppur er ein heilt nattúrligur partur av okkara nærumhvørvi
  hýggj á gomlum breyði, frukt og skerpikjøti er blámusoppur
  vanliga er meira blámusoppur úti enn inni
text: #000004
text: Í bygningum verður vanliga hugsað um vatnskaðar sum kunnu elva til, at blámusoppur fer at nørast í váta byggitilfarinum. Blámusoppur er ikki tað besta fyri sjálvt tilfarið, men harumframt so kunnu hesir soppar lata frá sær bæði sporar og ymisk loftevni, summi eitrandi, sum serliga fólk við astma hava ampar av.
text: #000005
text: Summi av hesum loftevnum hava ein eyðkendan modnaroyk, sum altíð er ein ábending um at trupulleikar eru av soppi. Men tað er ikki altíð at soppar kunnu luktast.
text: #000006
text: Tær loysnir sum tikið verður til her í Føroyum tykjast í stóran mun vera at leita eftir vatnskaðum og bøta um hesar trupulleikar. Og onki er at ivast í, at um og tá hetta ber til, so er hetta besta loysnin. Havast má tó í huga, at trupulleikar kunnu eisini standast av soppum, sum ikki hava samband við nakran vatnskaða, og tó kunnu teir geva fólki við astma trupulleikar. Sostatt kunnu trupulleikarnir halda fram, hóast ábøtur eru gjørdar á bygningin.
text: #000007
text: Tær kanningar sum kunnu gerast eru vanliga:
text: #000008
text: taka burtur sjónligan blámusopp og endurbøta
  finna fram til krógvaðan blámusopp og endurbøta
  máta ymisk evni í dusti og luft, so sum endotoxin, sporar og ávís sukurevni
  kanna hvørjir soppar eru til staðar
text: #000009
text: Ber til at loysa trupulleikan við at fremja punkt 1 og 2 omanfyri, so er sloppið. Heldur trupulleikin fram, so er vert at umhugsa at fara undir punktini 3 og 4, ið kunnu geva ábending um, hvørt tað er soppur trupulleikin er av (punkt 3) og um so er, at kanna um nøkur soppasløg eru til staðar, sum vit vita kunnu elva til ovurviðkvæmi og astma.
text: #000010
text: Vita vit hvat soppaslagið er, ber eisini til at finna fram til hvussu hann livir og nørist. Hóast vit hava lyndi at halda, at allir blámusoppar liva á sama hátt, so er tað ikki so, tí soppar eins og flestu aðrar verur hava onkra føði, sum teir trívast best við. Hetta er so ein annar máti at finna fram til, hvaðani trupulleikin stavar.
text: #000011
text: Gramar Gransking hevur ta útgerð sum skal til at kanna blámusopp eftir lívfrøðiligum leisti. Vit mæla tó til fyrst at brúka byggitekniska leistin og kanna um nakrar vatnskaði er, og hvørt nakað sæst til blámusopp.
text: #000012
text: 2 Responses to Tá byggitøknin ikki røkkur
text: #000013
text: Veit man hvursu nógv % fukt skapar Blámusopp
  Hvussu nógv væta skal til at volda trupulleikar er eitt sindur treytað av hvør soppurin er. Teir vanligu blámusopparnir sum fara í bygningar krevja tó rættiliga nógva vætu í luftini.
  Ein meginregla er, at fer %RF (relativ fuktigheit) uppum 80%, so er ítøkiligur vandi fyri at blámusoppur fer at trívast væl, og hesin vandin økist so hvørt sum %RL økist.
  Hitin hevur eisini nakað at siga, serliga fyri hvussu skjótt soppurin veksur.
text: #000014
text: اترك تعليقاً إلغاء الرد
text: #000016
text: البريد الإلكتروني *
text: #000018
text: الموقع الإلكتروني
text: #000019